DEĊIŻJONI TAL-KUMMISSJONI
tat-30 ta' Novembru 2006
li tapprova l-programmi għall-eradikazzjoni u monitoraġġ ta' ċertu mard ta' l-annimali, ta' ċerti TSEs, u għall-prevenzjoni taż-żoonosi ppreżentati mill-Istati Membri għas-sena 2007
(innotifikata taħt dokument numru C(2006) 5677)
(Test b'rilevanza għaż-ŻEE)
(2006/875/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-kamp veterinarju (1), u b'mod partikolari l-Artikolu 24(6) u l-Artikoli 29 u 32 tagħha,
Billi:
(1)
Id-Deċiżjoni tal-Kunsill 90/424/KEE tipprovdi għall-possibiltà ta' kontribuzzjoni finanzjarja mill-Komunità fl-eradikazzjoni u l-monitoraġġ tal-mard ta' l-annimali u ta' kontrolli bl-għan li jipprevenu ż-żoonosi.
(2)
Ir-Regolament (KE) Nru 999/2001 tal-Parlament Ewropew u tal-Kunsill tat-22 ta' Mejju 2001 li jistipola regoli għall-prevenzjoni, il-kontroll u l-eradikazzjoni ta' ċerti enċefalopatiji sponġiformi li jinxterdu (2), jipprovdi għall-programmi ta' kull sena għall-monitoraġġ u l-eradikazzjoni ta' enċefalopatiji sponġiformi li jinxterdu (TSEs) fl-annimali bovini, ovini u kaprini.
(3)
L-Istati Membri ressqu programmi għall-eradikazzjoni u l-monitoraġġ ta' ċertu mard ta' l-annimali, għall-prevenzjoni ta' żoonosi u għall-eradikazzjoni u monitoraġġ tat-TSEs fit-territorji tagħhom.
(4)
Wara eżaminazzjoni ta' dawn il-programmi huma instabu f'konformità mal-leġiżlazzjoni veterinarja Komunitarja rilevanti u b'mod partikulari mal-kriterji tal-Komunità relatati ma' l-eradikazzjoni ta' dak il-mard, fi qbil mad-Deċiżjoni tal-Kunsill 90/638/KEE tas-27 ta' Novembru 1990 li tistipola kriterji tal-Komunità għall-eradikazzjoni u l-monitoraġġ ta' ċertu mard ta' l-annimali (3).
(5)
Dawn il-programmi jidhru fil-lista tal-programmi stabbiliti mid-Deċiżjoni tal-Kummissjoni 2006/687/KE tat-12 ta' Ottubru 2006 dwar programmi li jikkwalifikaw għall-kontribuzzjoni finanzjarja Komunitarja fl-2007 għall-eradikazzjoni u l-monitoraġġ ta' ċertu mard ta' l-annimali, għall-prevenzjoni taż-żoonosi, għall-monitoraġġ tat-TSEs kif ukoll programmi għall-eradikazzjoni tal-BSE u l-iscrapie (4).
(6)
Fid-dawl ta' l-importanza ta' dawk il-programmi għall-ksib ta' l-objettivi Komunitarji fil-kamp tas-saħħa ta' l-annimali u dak pubbliku, kif ukoll l-applikazzjoni obbligatorja f'kull Stat Membru fil-każ tal-programmi TSE, jidher xieraq li tiġi ffissata r-rata ta' kontribuzzjoni finananzjara xierqa sabiex il-Komunità tagħti rimborż għall-ispejjeż li jistgħu ikollhom l-Istati Membri kkonċernati għall-miżuri li ssemmew f'din id-Deċiżjoni sa ammont massimu għal kull programm.
(7)
Għall-finijiet ta' maniġġjar tajjeb, l-użu iktar effiċjenti tal-fondi Komunitarji u t-trasparenza msaħħa, huma meħtieġa wkoll li jiġu ffissati għal kull programm, fejn huwa xieraq, ammonti massimi li għandhom jingħataw rimborż lill-Istati Membri għal ċerti spejjeż bħalma huma testijiet, vaċċini differenti użati fl-Istati Membri u kumpens lill-proprjetarji minħabba xi telf mit-tbiċċir u l-qatla ta' l-annimali tagħhom.
(8)
Skond ir-Regolament tal-Kunsill (KE) Nru 1290/2005 tal-21 ta' Ġunju 2005 dwar il-finanzjament tal-politika agrikola komuni (5), il-programmi għall-eradikazzjoni u l-kontroll tal-mard ta' l-annimali għandhom jiġu ffinanzjati mill-Fond Ewropew għall-Garanzija Agrikola. Għal raġunijiet ta' kontroll finanzjarju, għandhom japplikaw l-Artikoli 9, 36 u 37 ta' dan ir-Regolament.
(9)
Il-preżenza ta' l-idrofobija fit-territorji li huma mdawra mill-Unjoni Ewropea ser tikkostitwixxi sors kurrenti ta' infezzjoni kontinwa għaż-żoni fl-inħawi. Huwa għalhekk preferibbli li tiġi eradikata l-idrofobija iktar milli titqiegħed fis-seħħ żona protettiva ta' vaċċinazzjoni li tinsab madwar tali territorju, li jkollu jinżamm għal żmien indeterminat.
(10)
Il-kontribuzzjoni finanzjarja mill-Komunità għanda tingħata bil-kundizzjoni li l-azzjonijiet ippjanati huma mwettqa b'mod effiċjenti u li l-awtoritajiet kompetenti jipprovdu kull informazzjoni neċessarja fil-limiti taż-żmien stabbiliti f'din id-Deċiżjoni.
(11)
Hemm bżonn li tiġi ċċarata r-rata li għandha tintuża għall-konverżjoni ta' l-applikazzjonijiet għall-pagamenti mressqa f'munita nazzjonali kif definit fl-Artikolu 1(d) tar-Regolament tal-Kunsill (KE) 2799/98 tal-15 ta' Diċembru 1998 li jistabbilixxi l-arranġamenti agrimonetarji għall-ewro (6).
(12)
L-approvazzjoni ta' uħud mill-programmi ma għandhiex tippreġudika deċiżjoni tal-Kummissjoni dwar regoli għall-eradikazzjoni ta' dan il-mard bażata fuq parir xjentifiku.
(13)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
KAPITOLU I
IDROFOBIJA
Artikolu 1
1. Il-programmi ta' l-eradikazzjoni ta' l-idrofobija ppreżentati mir-Repubblika Ċeka, mill-Ġermanja, mill-Estonja, mil-Latvja, mil-Litwanja, mill-Ungerija, mill-Awstrija, mill-Polonja, mis-Slovenja, mis-Slovakkja u mill-Finlandja huma hawhekk approvati għall-perijodu mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha ssir bir-rata ta' 50 % ta' l-ispejjeż li saru minn kull Stat Membru li jissemmew fil-paragrafu 1 ta' l-ispejjeż tat-testijiet tal-laboratorju u għall-akkwist u d-distribuzzjoni tal-vaċċini u l-lixki għall-programmi u m'għandhomx ikunu ogħla minn:
(a)
EUR 490 000 għar-Repubblika Ċeka;
(b)
EUR 850 000 għall-Ġermanja;
(ċ)
EUR 925 000 għall-Estonja;
(d)
EUR 1 200 000 għal-Latvja;
(e)
EUR 1 850 000 għall-Ungerija;
(f)
EUR 185 000 għall-Awstrija;
(g)
EUR 4 850 000 għall-Polonja;
(h)
EUR 375 000 għas-Slovenja;
(i)
EUR 500 000 għas-Slovakkja;
(j)
EUR 112 000 għall-Finlandja.
3. Il-kontribuzzjoni finanzjarja mill-Komunità għandha tkun bir-rata ta' 50 % ta' l-ispejjeż tat-testijiet tal-laboratorju li jsiru mil-Litwanja u 100 % ta' l-ispejjeż li għandhom isiru mil-Litwanja għall-akkwist u d-distribuzzjoni tal-vaċċini u l-lixki 'l barra mit-territorju tagħha u m'għandhiex tkun ogħla minn EUR 600 000.
4. L-ammonti massimi ta' spejjeż li għandhom jiġu rrimborżati lill-Istati Membri għall-programmi li jissemmew fil-paragrafu 1 m'għandhomx ikunu ogħla minn:
(a)
għall-akkwist ta' doża ta' vaċċin waħda EUR 0.5 għal kull doża għall-programmi I jissemmew fil-paragrafi 2(ċ) u (d); kif ukoll
(b)
għall-akkwist ta' doża ta' vaċċin waħda EUR 0.3 għal kull doża għall-programmi l-oħrajn li jissemmew fil-paragrafi 2 u 3.
KAPITOLU II
BRUĊELLOSI BOVINA
Artikolu 2
1. Il-programmi għall-eradikazzjoni tal-bruċellosi bovina ppreżentat minn Spanja, l-Irlanda, l-Italja, Ċipru, l-Portugall u r-Renju Unit huma hawnhekk approvati għall-perjodu mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha tkun bir-rata ta' 50 % ta' l-ispejjeż li jsiru minn kull Stat Membru li jissemmew fil-paragrafu 1 ta' l-ispejjeż tat-testjar tal-laboratorju, il-kumpens lill-proprjetarji għat-telf tagħhom kaġun tat-tbiċċir ta' l-annimali soġġetti għall-programmi u l-akkwist tad-dożi ta' vaċċini u m'għandhiex tkun ogħla minn:
(a)
EUR 3 500 000 għal Spanja;
(b)
EUR 1 100 000 għall-Irlanda;
(ċ)
EUR 2 000 000 għall-Italja;
(d)
EUR 95 000 għal Ċipru;
(e)
EUR 1 600 000 għall-Portugall;
(f)
EUR 1 100 000 għar-Renju Unit.
3. L-ammonti massimi ta' spejjeż li għandhom jiġu rrimborżati lill-Istati Membri għall-programmi li jissemmew fil-paragrafu 1 m'għandhomx ikunu ogħla minn:
(a)
għat-test rose bengal
EUR 0,2 għal kull test;
(b)
għat-test SAT
EUR 0,2 għal kull test;
(ċ)
għat-test compliment fixation
EUR 0,4 għal kull test;
(d)
għat-test ELISA
EUR 1 għal kull test;
(e)
ħall-akkwist ta' doża waħda ta' vaċċin
EUR 0,5 għal kull doża;
KAPITOLU III
TUBERKULOŻI BOVINA
Artikolu 3
1. Il-programmi għall-eradikazzjoni tat-tuberkolożi bovina ppreżentati minn Spanja, mill-Italja, mill-Polonja u mill-Portugall huma hawnhekk approvati għall-perjodu mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha tkun bir-rata ta' 50 % ta' l-ispejjeż li jsiru minn kull Stat Membru li jissemmew fil-paragrafu 1 ta' l-ispejjeż tat-testjar tat-tuberkulin, l-ispejjeż tat-testijiet tal-laboratorju u l-kumpens lill-proprjetarji għat-telf tagħhom kaġun tat-tbiċċir ta' l-annimali soġġetti għall-programmi u m'għandhiex tkun ogħla minn:
(a)
EUR 3 000 000 għal Spanja;
(b)
EUR 2 500 000 għall-Italja;
(ċ)
EUR 1 100 000 għall-Polonja;
(d)
EUR 450 000 għall-Portugall;
3. L-ammonti massimi ta' spejjeż li għandhom jiġu rrimborżati lill-Istati Membri għall-programmi li jissemmew fil-paragrafu 1 m'għandhomx ikunu ogħla minn:
(a)
għat-test tuberkulin
EUR 0,8 għal kull test;
(b)
għat-test gamma-interferon
EUR 5 għal kull test.
KAPITOLU IV
LEWKOŻI ENZOTIKA BOVINA
Artikolu 4
1. Il-programmi għall-eradikazzjoni tal-lewkożi enzotika bovina ppreżentati mill-Estonja, mill-Italja, mil-Latvja, mil-Litwanja, mill-Polonja u mill-Portugall huma hawnhekk approvati għall-perjodu mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha tkun bir-rata ta' 50 % ta' l-ispejjeż li jsiru minn kull Stat Membru li jissemmew fil-paragrafu 1 ta' l-ispejjeż tat-testjar tal-laboratorju u l-kumpens lill-proprjetarji għat-telf tagħhom kaġun tat-tbiċċir ta' l-annimali soġġetti għall-programmi m'għandhiex tkun ogħla minn:
(a)
EUR 20 000 għall-Estonja;
(b)
EUR 400 000 għall-Italja;
(ċ)
EUR 35 000 għal-Latvja;
(d)
EUR 135 000 għal-Litwanja;
(e)
EUR 2 300 000 għall-Polonja;
(f)
EUR 225 000 għall-Portugall.
3. L-ammonti massimi ta' spejjeż li għandhom jiġu rrimborżati lill-Istati Membri għall-programmi li jissemmew fil-paragrafu 1 m'għandhomx ikunu ogħla minn:
(a)
għat-test ELISA
EUR 0,5 għal kull test;
(b)
it-test ta' agar gel immune diffusion
EUR 0,5 għal kull test.
KAPITOLU V
BRUĊELLOSI OVINA U KAPRINA
Artikolu 5
1. Il-programmi għall-eradikazzjoni tal-bruċellosi ovina u kaprina ppreżentati mill-Greċja, minn Spanja, minn Franza, mill-Italja, minn Ċipru u mill-Portugall huma hawnhekk approvati għall-perjodu mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha tkun bir-rata ta' 50 % ta' l-ispejjeż li jsiru minn kull Stat Membru li jissemmew fil-paragrafu 1 għall-akkwist tal-vaċċini, ta' l-ispejjeż tat-testjar fil-laboratorju u l-kumpens lill-proprjetarji għat-telf tagħhom kaġun tat-tbiċċir ta' l-annimali soġġetti għall-programmi u m'għandhiex tkun ogħla minn:
(a)
EUR 5 000 000 għal Spanja;
(b)
EUR 200 000 għal Franza;
(ċ)
EUR 4 000 000 għall-Italja;
(d)
EUR 120 000 għal Ċipru;
(e)
EUR 1 600 000 għall-Portugall.
3. Il-kontribuzzjoni finanzjarja mill-Komunità għandha tkun bir-rata ta' 50 % ta' l-ispejjeż li jsiru mill-Greċja għall-akkwist tal-vaċċini u s-salrji tal-veterinarji kuntrattwali speċjalment dawk reklutati għal dak il-programm m'għandhiex tkun ogħla minn EUR 650 000.
4. L-ammonti massimi ta' spejjeż li għandhom jiġu rrimborżati lill-Istati Membri għall-programmi li jissemmew fil-paragrafu 1 m'għandhomx ikunu ogħla minn:
(a)
għat-test rose bengal
EUR 0,2 għal kull test;
(b)
għat-test compliment fixation
EUR 0,4 għal kull test;
(c)
għall-akkwist ta' doża waħda ta' vaċċin
EUR 0,1 għal kull doża;
KAPITOLU VI
IL-BLUETONGUE
Artikolu 6
1. Il-programmi għall-eradikazzjoni u l-monitoraġġ tal-bluetongue ppreżentati minn Spanja, Franza, l-Italja u l-Portugall huma hawnhekk approvati għall-perjodu mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha ssir bir-rata ta' 50 % ta' l-ispejjeż li saru minn kull Stat Membru li jissemmew fil-paragrafu 1 ta' l-ispejjeż tat-testijiet tal-laboratorju viroloġiċi, seroloġiċi u entomoloġiċi u l-akkwist ta' trappoli u tal-vaċċini u m'għandhomx ikunu ogħla minn:
(a)
EUR 4 900 000 għal Spanja;
(b)
EUR 160 000 għal Franza;
(ċ)
EUR 1 300 000 għall-Italja;
(d)
EUR 600 000 għall-Portugall.
3. L-ammonti massimi ta' spejjeż li għandhom jiġu rrimborżati lill-Istati Membri għall-programmi li jissemmew fil-paragrafu 1 m'għandhomx ikunu ogħla minn:
(a)
għat-test ELISA
EUR 2,5 għal kull test;
(b)
għall-akkwist ta' doża waħda ta' vaċċin
EUR 0,5 għal kull doża.
KAPITOLU VII
ĊERTU SALMONELLA ŻOONOTIKA FIT-TJUR GĦAT-TROBBIJA
Artikolu 7
1. Il-programmi ta' kontroll tas-salmonella fit-tjur għat-trobbija ppreżentati mill-Belġju, mir-Repubblika Ċeka, mid-Danimarka, mill-Ġermanja, mill-Estonja, mill-Greċja, minn Spanja, minn Franza, mill-Irlanda, mill-Italja, minn Ċipru, mil-Latvja, mill-Ungerija, mill-Olanda, mill-Awstrija, mill-Polonja, mill-Portugall, u mis-Slovakkja huma hawnhekk approvati għall-perijodu ta' l-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha ssir bir-rata ta' 50 % ta' l-ispejjeż li saru minn kull Stat Membru li jissemmew fil-paragrafu 1 ta' l-ispejjeż tat-testijiet batterjoloġiċi, il-kumpens lill-proprjetarji għat-telf tagħhom minħabba l-qatla tat-tjur u d-distruzzjoni tal-bajd u x-xiri tad-dożi tal-vaċċini u m'għandhomx ikunu ogħla minn:
(a)
EUR 660 000 għall-Belġju;
(b)
EUR 330 000 għar-Repubblika Ċeka;
(ċ)
EUR 250 000 għad-Danimarka;
(d)
EUR 175 000 għall-Ġermanja;
(e)
EUR 27 000 għall-Estonja;
(f)
EUR 60 000 għall-Greċja;
(g)
EUR 2 000 000 għal Spanja;
(h)
EUR 875 000 għal Franza;
(i)
EUR 175 000 għall-Irlanda;
(j)
EUR 320 000 għall-Italja;
(k)
EUR 40 000 għal Ċipru;
(l)
EUR 60 000 għal-Latvja;
(m)
EUR 60 000 għall-Ungerija;
(n)
EUR 1 350 000 għall-Olanda;
(o)
EUR 80 000 għall-Awstrija;
(p)
EUR 2 000 000 għal Polonja;
(q)
EUR 450 000 għall-Portugall;
(r)
EUR 205 000 għas-Slovakkja.
3. L-ammonti massimi ta' l-ispejjeż li għandhom jiġu rrimborżati lill-Istati Membri għall-programmi li jissemmew fil-paragrafu 1 m'għandhomx ikunu ogħla minn:
(a)
Għat-test batterjoloġiku
EUR 5,0 għal kull test;
(b)
għall-akkwist ta' doża waħda ta' vaċċin
EUR 0,05 għal kull doża.
KAPITOLU VIII
DENI KLASSIKU TAL-MAJJALI U DENI AFRIKAN TAL-MAJJALI
Artikolu 8
1. Il-programmi għall-kontroll u l-monitoraġġ ta':
(a)
Deni klassiku tal-majjali ppreżentati mill-Ġermanja, Franza, Lussemburgu, Slovenja u Slovakkja huma hawnhekk approvati għall-perijodi mill-1 ta' Jannar 2007 sal-31 ta' Diċembru 2007.
(b)
Deni klassiku tal-majjali u deni Afrikan tal-majjali ppreżentati mill-Italja huma hawnhekk approvati għall-perijodi mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha ssir bir-rata ta' 50 % ta' l-ispejjeż li saru minn kull Stat membru li jissemmew fil-paragrafu 1 ta' l-ispejjeż tat-testijiet viroloġiċi u seroloġiċi ta' majjali domestiċi u taċ-ċingjali u għall-programmi tal-Ġermanja, Franza u s-Slovakkja kif ukoll għall-akkwist u d-distribuzzjoni tal-vaċċini kif ukoll tal-lixki u m'għandhiex tkun ogħla minn:
(a)
EUR 800 000 għall-Ġermanja;
(b)
EUR 500 000 għal Franza;
(ċ)
EUR 140 000 għall-Italja;
(d)
EUR 35 000 għal-Lussemburgu;
(e)
EUR 25 000 għas-Slovenja;
(f)
EUR 400 000 għas-Slovakkja.
3. L-ammonti massimi ta' l-ispejjeż li għandhom jiġu rrimborżati lill-Istati Membri għall-programmi li jissemmew fil-paragrafu 1 m'għandhomx ikunu ogħla minn:
(a)
għat-test ELISA
EUR 2,5 għal kull test;
(b)
għall-akkwist ta' doża waħda ta' vaċċin
EUR 0,5 għal kull doża.
KAPITOLU IX
IL-MARDA TA' AUJESZKY
Artikolu 9
1. Il-programmi għall-eradikazzjoni tal-marda ta' Aujeszky ppreżentati mill-Belġju u minn Spanja huma hawnhekk approvati għall-perijodu mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha ssir bir-rata ta' 50 % ta' l-ispejjeż tat-testijiet tal-laboratorju u m'għandhiex tkun ogħla minn:
(a)
EUR 250 000 għall-Belġju;
(b)
EUR 350 000 għal Spanja;
3. L-ammont massimu ta' l-ispejjeż li għandhom jiġu rrimborżati lill-Istati Membri għall-programmi li jissemmew fil-paragrafu 1 m'għandhomx ikunu ogħla minn EUR 1 għal kull test ELISA.
KAPITOLU X
IL-MARDA TA' L-INFAFET (VEŻIKULARI) TAL-MAJJALI
Artikolu 10
1. Il-programm għall-eradikazzjoni tal-marda ta' l-infafet (veżikulari) tal-majjali ppreżentat mill-Italja huwa hawnhekk approvat għall-perijodu mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha ssir bir-rata ta' 50 % ta' l-ispejjeż tat-testijiet tal-laboratorju u m'għandhiex tkun ogħla minn 120 000 EUR.
KAPITOLU XI
IL-MARDA TA' L-ILMA FIL-QALB, IL-BABESIJOŻI U L-ANAPLAŻMOŻI (POSEIDOM)
Artikolu 11
1. Il-programmi ta' eradikazzjoni tal-marda ta' l-ilma fil-qalb, tal-babesijożi u l-anapalsmosi (Poseidom) trażmessi mill-insetti fid-dipartimenti esteri Franċiżi tal-Guadaloupe, Martinique u Réunion ippreżentati minn Franza huma hawnhekk approvati għall-perijodu mill-1 ta' Jannar 2007 sal-31 ta' Diċembru 2007
2. Il-kontribuzzjoni finanzjarja mill-Komunità għandha ssir bir-rata ta' 50 % ta' l-ispejjeż li saru minn Franza għall-implimentazzjoni tal-programmi li jissemmew fil-paragrafu 1 u m'għandhiex tkun ogħla minn EUR 50 000.
KAPITOLU XII
PROGRAMMI TA' STĦARRIĠ GĦALL-INFLUWENZA TAT-TJUR FIT-TJUR U T-TJUR SALVAĠĠI
Artikolu 12
1. Il-programmi għall-influwenza tat-tjur fit-tjur u t-tjur salvaġġi ppreżentati mill-Belġju, mir-Repubblika Ċeka, mid-Danimarka, mill-Ġermanja, mill-Estonja, mill-Greċja, minn Spanja, minn Franza, mill-Irlanda, mill-Italja, minn Ċipru, mil-Latvja, mil-Litwanja, mil-Lussemburgu, mill-Ungerija, minn Malta, mill-Olanda, mill-Awstrija, mill-Polonja, mill-Portugall, u mis-Slovenja, mis-Slovakkja mill-Finlandja, mill-Iżvezja u mir-Renju Unit huma hawnhekk approvati għall-perijodu ta' l-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għall-ispejjeż ta' analiżi tal-kampjuni għandha ssir bir-rata ta' 50 % ta' l-ispejjeż li saru minn kull Stat Membru u m'għandhiex tkun ogħla minn:
(a)
EUR 66 000 għall-Belġju;
(b)
EUR 74 000 għar-Repubblika Ċeka;
(ċ)
EUR 160 000 għad-Danimarka;
(d)
EUR 243 000 għall-Ġermanja;
(e)
EUR 40 000 għall-Estonja;
(f)
EUR 42 000 għall-Greċja;
(g)
EUR 82 000 għal Spanja;
(h)
EUR 280 000 għal Franza;
(i)
EUR 59 000 għall-Irlanda;
(j)
EUR 510 000 għall-Italja;
(k)
EUR 15 000 għal Ċipru;
(l)
EUR 15 000 għal-Latvja;
(m)
EUR 12 000 għall-Litwanja;
(n)
EUR 10 000 għal-Lussemburgu;
(o)
EUR 110 000 għall-Ungerija;
(p)
EUR 5 000 għal Malta;
(q)
EUR 126 000 għall-Olanda;
(r)
EUR 42 000 għall-Awstrija;
(s)
EUR 87 000 għall-Polonja;
(t)
EUR 121 000 għall-Portugall;
(u)
EUR 32 000 għas-Slovenja;
(v)
EUR 21 000 għas-Slovakkja.
(w)
EUR 27 000 għall-Finlandja;
(x)
EUR 130 000 għall-Iżvezja;
(y)
EUR 275 000 għar-Renju Unit.
3. L-ammonti massimi ta' l-ispejjeż li għandhom jiġu rrimborżati lill-Istati Membri għat-testijiet koperti mill-programmi m'għandhomx ikunu ogħla minn:
(a)
test ELISA:
EUR 1 għal kull test;
(b)
test agar gel immune diffusion:
EUR 1,2 għal kull test;
(ċ)
HI test għall-H5/H7:
EUR 12 għal kull test;
(d)
test ta' iżolazzjoni virali:
EUR 30 għal kull test;
(e)
test PCR:
EUR 15 għal kull test.
KAPITOLU XIII
MONITORAĠĠ TA' L-ENĊEFALOPATIJI SPONĠIFORMI TRAŻMISSIBBLI
Artikolu 13
1. Il-programmi għall-monitoraġġ ta' l-enċefalopatiji sponġiformi trażmissibbli (TSEs) ppreżentati mill-Belġju, mir-Repubblika Ċeka, mid-Danimarka, mill-Ġermanja, mill-Estonja, mill-Greċja, minn Spanja, minn Franza, mill-Irlanda, mill-Italja, minn Ċipru, mil-Latvja, mil-Litwanja, mil-Lussemburgu, mill-Ungerija, minn Malta, mill-Olanda, mill-Awstrija, mill-Polonja, mill-Portugall, u mis-Slovenja, mis-Slovakkja mill-Finlandja, mill-Iżvezja u mir-Renju Unit huma hawnhekk approvati għall-perijodu ta' l-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għandha ssir bir-rata ta' 100 % ta' l-ispejjeż li saru minn kull Stat Membru li jissemmew fil-paragrafu 1 għall-implimentazzjoni ta' dawn il-programmi u m'għandhomx ikunu ogħla minn:
(a)
EUR 2 084 000 għall-Belġju;
(b)
EUR 1 059 000 għar-Repubblika Ċeka;
(ċ)
EUR 1 680 000 għad-Danimarka;
(d)
EUR 11 307 000 għall-Ġermanja;
(e)
EUR 233 000 għall-Estonja;
(f)
EUR 1 827 000 għall-Greċja;
(g)
EUR 10 237 000 għal Spanja;
(h)
EUR 24 815 000 għal Franza;
(i)
EUR 6 755 000 għall-Irlanda;
(j)
EUR 3 375 000 għall-Italja;
(k)
EUR 348 000 għal Ċipru;
(l)
EUR 312 000 għal-Latvja;
(m)
EUR 645 000 għal-Litwanja;
(n)
EUR 146 000 għal-Lussemburgu;
(o)
EUR 784 000 għall-Ungerija;
(p)
EUR 90 000 għal Malta;
(q)
EUR 5 112 000 għall-Olanda;
(r)
EUR 1 759 000 għall-Awstrija;
(s)
EUR 3 744 000 għall-Polonja;
(t)
EUR 2 115 000 għall-Portugall;
(u)
EUR 308 000 għas-Slovenja;
(v)
EUR 1 088 000 għas-Slovakkja.
w)
EUR 839 000 għall-Finlandja;
(x)
EUR 2 020 000 għall-Iżvezja;
(y)
EUR 6 781 000 għar-Renju Unit.
3. Il-kontribuzzjoni finanzjarja mill-Komunità tal-programmi li jissemmew fil-paragrafu 1 għandha sservi għat-testijiet li saru u l-ammont massimu li għandu jitħallas m'għandux ikun ogħla minn:
(a)
EUR 6 għal kull test li sar fuq l-annimali bovini li jissemmew fl-Anness III tar-Regolament (KE) Nru 999/2001;
(b)
EUR 30 għal kull test li sar fuq l-annimali ovini u kaprini li jissemmew fl-Anness III tar-Regolament (KE) Nru 999/2001;
(ċ)
EUR 50 għal kull test li sar fuq iċ-ċriev li jissemmew fl-Anness III tar-Regolament (KE) Nru 999/2001;
(d)
EUR 145 għal kull test, għat-testijiet diskriminatorji molekolari primarji li saru kif jissemma fl-Anness X, Kapitolu C, punt 3.2(ċ) (i) tar-Regolament (KE) Nru 999/2001.
KAPITOLU XIV
ERADIKAZZJONI TA' L-ENĊEFALOPATIJI SPONĠIFORMI BOVINI
Artikolu 14
1. Il-programmi għall-eradikazzjoni ta' l-enċefalopatiji sponġiformi bovini ppreżentati mill-Belġju, mir-Repubblika Ċeka, mid-Danimarka, mill-Ġermanja, mill-Estonja, mill-Greċja, minn Spanja, minn Franza, mill-Irlanda, mill-Italja, mil-Lussemburgu, mill-Olanda, mill-Awstrija, mill-Polonja, mill-Portugall, u mis-Slovenja, mis-Slovakkja mill-Finlandja u mir-Renju Unit huma hawnhekk approvati għall-perijodu mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għall-programmi li jissemmew fil-paragrafu 1 għandhom isiru bir-rata ta' 50 % ta' l-ispejjeż imħallsa mill-Istati Membri kkonċernati bħala kumpens lill-proprjetarji għall-valur tal-bhejjem tagħhom li ġew maqtula jew meqruda fi qbil mal-programm tagħhom għall-eradikazzjoni, sa massimu ta' EUR 500 għal kull annimal u m'għandhiex tkun ogħla minn:
(a)
EUR 50 000 għall-Belġju;
(b)
EUR 750 000 għar-Repubblika Ċeka;
(ċ)
EUR 51 000 għad-Danimarka;
(d)
EUR 500 000 għall-Ġermanja;
(e)
EUR 98 000 għall-Estonja;
(f)
EUR 750 000 għall-Greċja;
(g)
EUR 713 000 għal Spanja;
(h)
EUR 50 000 għal Franza;
(i)
EUR 800 000 għall-Irlanda;
(j)
EUR 150 000 għall-Italja;
(l)
EUR 100 000 għal-Lussemburgu;
(m)
EUR 60 000 għall-Olanda;
(n)
EUR 48 000 għall-Awstrija;
(o)
EUR 328 000 għall-Polonja;
(p)
EUR 305 000 għall-Portugall;
(q)
EUR 25 000 għas-Slovenja;
(r)
EUR 250 000 għas-Slovakkja;
(s)
EUR 25 000 għall-Finlandja;
(t)
EUR 347 000 għar-Renju Unit.
KAPITOLU XV
ERADIKAZZJONI TA' L-ISCRAPIE
Artikolu 15
1. Il-programmi għall-eradikazzjoni ta' l-iscrapie ppreżentati mill-Belġju, mir-Repubblika Ċeka, mill-Ġermanja, mill-Estonja, mill-Greċja, minn Spanja, minn Franza, mill-Irlanda, mill-Italja, minn Ċipru, mil-Lussemburgu, mill-Ungerija, mill-Olanda, mill-Awstrija, mill-Portugall, u mis-Slovenja, mis-Slovakkja mill-Finlandja mill-Iżvezja u mir-Renju Unit huma hawnhekk approvati għall-perijodu mill-1 ta' Jannar 2007 sal-31 ta' Diċembru 2007.
2. Il-kontribuzzjoni finanzjarja mill-Komunità għall-programmi li jissemmew fil-paragrafu 1 għandhom isiru bir-rata ta' 50 % ta' l-ispejjeż imħallsa mill-Istati Membri kkonċernati bħala kumpens lill-proprjetarji għall-valur tal-bhejjem tagħhom li ġew maqtula jew distrutti fi qbil mal-programm tagħhom għall-eradikazzjoni, sa massimu ta' EUR 100 għal kull annimal u bir-rata ta' 50 % ta' l-ispejjeż ta' l-analiżi tal-kampjuni għall-genotyping, sa massimu ta' EUR 10 għal kull test tal-genotyping u m'għandhiex tkun ogħla minn:
(a)
EUR 99 000 għall-Belġju;
(b)
EUR 107 000 għar-Repubblika Ċeka;
(ċ)
EUR 927 000 għall-Ġermanja;
(d)
EUR 13 000 għall-Estonja;
(e)
EUR 1 306 000 għall-Greċja;
(f)
EUR 5 374 000 għal Spanja;
(g)
EUR 8 862 000 għal Franza;
(h)
EUR 629 000 għall-Irlanda;
(i)
EUR 3 076 000 għall-Italja;
(j)
EUR 2 200 000 għal Ċipru;
(k)
EUR 28 000 għal-Lussemburgu;
(l)
EUR 332 000 għall-Ungerija;
(m)
EUR 543 000 għall-Olanda;
(n)
EUR 14 000 għall-Awstrija;
(o)
EUR 716 000 għall-Portugall;
(p)
EUR 83 000 għas-Slovenja;
(q)
EUR 279 000 għas-Slovakkja.
(r)
EUR 11 000 għall-Finlandja;
(s)
EUR 6 000 għall-Iżvezja;
(t)
EUR 9 178 000 għar-Renju Unit.
KAPITOLU XVI
DISPOŻIZZJONIJIET ĠENERALI U FINALI
Artikolu 16
1. Il-programmi li jissemmew fl-Artikoli 2 sa 5 u 7, l-ispejjeż eliġibbli għall-kumpens tat-telf minħabba tbiċċir u l-qtil ta' l-annimali għandhom ikunu limitati kif inhu previst fil-paragrafi 2 u 3.
2. Il-medja tal-kumpens li għandu jiġi rrimborżat lill-Istati Membri għandu jiġi kkalkolat skond in-numru ta' l-annimali li ġew imbiċċra jew maqtula fl-Istat Membru u:
(a)
għall-annimali bovini, sa massimu ta' EUR 300 għal kull annimal;
(b)
għan-nagħaġ u l-mogħoż, sa massimu ta' EUR 35 għal kull annimal;
(ċ)
għat-tjur għat-trobbija, sa massimu ta' EUR 2,5 għal kull annimal.
3. L-ammont massimu ta' kumpens li għandu iġi rimbursat lill-Istati Membri għal kull annimal singolu m'għandux ikun ogħla minn EUR 1 000 għal kull annimali bovin u ta' EUR 100 għal kull nagħġa jew mogħża.
Artikolu 17
L-infiq ippreżentat mill-Istati Membri għall-kontribuzzjoni finanzjarja mill-Komunità għandu jeskludi l-VAT u taxxi oħrajn.
Artikolu 18
Ir-rata tal-konverżjoni għall-applikazzjonijiet imressqa fil-munita nazzjonali fix-xahar “n” għandha tkun dik ta' l-għaxar ġurnata tax-xahar “n+1” jew għall-ewwel ġurnata preċedenti li għaliha hija kkwotata rata.
Artikolu 19
1. Il-kontribuzzjoni finanzjarja mill-Komunità għall-programmi li jissemmew fl-Artikoli 1 sa 15 għandhom jingħataw bil-kondizzjoni li l-Istati Membri jimplimentaw il-programmi fi qbil mad-dispożizzjonijiet rilevanti tal-liġi Komunitarja, inklużi r-regoli tal-kompetizzjoni u l-aġġudikazzjoni tal-kuntratti pubbliċi, u soġġetti għall-kondizzjonijiet previsti fil-punti (a) sa (f):
(a)
jinġiebu fis-seħħ sa l-1 ta' Jannar 2007 l-liġijiet, ir-regolamenti u d-dispożizzjonijiet amministrattivi mill-Istat Membru kkonċernat għall-implimentazzjoni tal-programm;
(b)
it-tressiq sa mhux iktar tard mill-1 ta' Ġunju 2007, il-valutazzjoni preliminari teknika u finanzjarja tal-programm, fi qbil ma' l-Artikolu 24(7) tad-Deċiżjoni 90/42/KEE;
(ċ)
għall-programmi li jissemmew fl-Artikoli 1 sa 11, it-tressiq ta' rapport intermedju, li jkopri l-ewwel sitt xhur tal-programm, sa mhux iktar minn tard minn erba' ġimgħat mit-tmiem tal-perijodu ta' l-implimentazzjoni kopert mir-rapport;
(d)
għall-programmi li jissemmew fl-Artikolu 12, l-Istati Membri għandhom jirrappurtaw lill-Kummissjoni ir-riżultati pożittivi u negattivi ta' l-investigazzjonijiet osservati matul is-sorveljanza tat-tjur u tjur salvaġġi kull tliet xhur sa l-aħħar tax-xahar li jmiss;
(e)
għall-programmi li jissemmew fl-Artikoli 13 sa 15, it-tressiq ta' rapport lill-Kummissjoni kull xahar dwar il-progress tal-programm ta' monitoraġġ tat-TSE u l-ispejjeż imħallsa mill-Istati Membri; dan ir-rapport għandu jitressaq fi żmien ta' erba' ġimgħat mit-tmiem tax-xahar kopert mir-rapport;
(f)
it-tressiq ta' rapport finali sa mhux aktar tard mill-1 ta' Ġunju 2008, dwar l-eżekuzzjoni teknika tal-programm li huwa akkumpanjat minn evidenza ġustifikanti dwar l-ispejjeż imħallsa mill-Istat Membru u r-riżultati miksuba matul il-perijodu mill-1 ta' Jannar 2007 sal-31 ta' Diċembru 2007.
(g)
id-dettalji ta' l-ispejjeż imħallsa mill-Istati Membri kif jissemmew fil-punt (d) u (e) għandhom jiġu pprovduti fil-forma skond it-tabella inkluża fl-Annessi I u II;
(h)
l-implimentazzjoni effettiva tal-programm;
(i)
ebda kontribuzzjoni Komunitarja oħra ma' ġiet jew ser tiġi rikjesta għal dawn il-miżuri.
2. Meta Stat Membru ma jikkonformax mal-paragrafu 1, il-Kummissjoni għandha tnaqqas il-kontribuzzjoni finanzjarja mill-Komunità wara li tikkunsidra n-natura u l-gravità ta' l-infrazzjoni, u t-telf finanzjarju għall-Komunità.
Artikolu 20
Din id-Deċiżjoni għandha tidħol fis-seħħ fl-1 ta' Jannar 2007.
Artikolu 21
Din id-Deċiżjoni hija indirizzata lil-Istati Membri.
Magħmul fi Brussel, 30 ta' Novembru 2006.